Arnulf da Bese hod daun gengan Kini Konrad I aufdrahd und hod söwa za de Ungarn flichtn miassn und de hom eam ghoiffa das ea 918 wieda bairischa Herzog wuan is. Weu de Ungarn jo iazt Baiern in Rua glossn haum, sans nu 913 und 915 noch Schwobn, Thüringen und Saxn zogn. 917 homs de Schtod Basl zaschteat und san ins Elsass und in Lothringen eigfoin. 919 homs in Kini Heinrich I in Saxn hoamgsuacht.